Cambra de Ribeira Grande e Egroove Team ka txoma Konxedu artista de Ribeira Grande, pa da show na Festival ”Nhu Santu Nome” ki fazedu na passadu dia 30 e 31 de Janeru na Cidade Velha.
Representante de Egroove Team fla ma es artista foi konvidadu sim, mas, pa um otru evento ki es sta na organiza. Ma konvite ki es faze Dino ti inda sta de pè.
Na um entrevista dadu na Cabo Verde na Top, artista caboverdiano Dino Veiga ki ta reside na Merca, desabafa ma Cambra Municipal de Cidade Velha dja ten 3 anu ka ta konvidal pa è bai atua na Festival ”Nhu Santu Nome”, ki ta fazedu tudu anu na zona undi ki è nasce..
Dino Veiga ki ta kanta konxedu musika “Dan na Vida”, inda fla ma meses antes de ultimu festival ki fazedu, ma è foi kontactadu pa organizadores ki faze Festival des anu, ki foi Egroove Team, mas ma dipos es ka flal mas nada. (Odja Video)
DYPK kontacta Lenira Querido ki è promotora e representante de Egroove Team na Merca, Lenira xplika ma è faze Dino Veiga um konvite sim, mas ela ka tinha dadu Dino Veiga data de quando ki el è tinha ki participaba na evento organizadu pa Egroove Team..
Lenira afirma ma konvite ki è faze es artista caboverdiano, è pa, Dino faze atuason na proximu evento ki Egroove Team sta organiza, ki ta kontisi tambe na Cidade Velha, Ribeira Grande. Ki è um evento solidàrio ki sta ben realizadu na proximu mes de Junho de 2016.
Representante de Egroove Team, dexa claro ki nes proximu evento ki sta fazedu na Junho, Egroove Team ta krè ten presença de Dino Veiga la ta kanta, pamodi el tambe è fidju de Ribeira Grande. Ma konvite ki es faze Dino, ma ti inda sta de pè.
glg_Latn kea_Latn kea_Latn kea_Latn vec_Latn kea_Latn kea_Latn